CELEX: 32012R0849
Language: lv
Date: 2012-09-19 00:00:00
Title: Komisijas Īstenošanas regula (ES) Nr. 849/2012 ( 2012. gada 19. septembris ) par atļauju lietot citronskābes, sorbīnskābes, timola un vanilīna preparātu kā barības piedevu gaļas cāļiem, dējējvistām, visiem retāk audzētu sugu gaļas putniem un dējējputniem un atšķirtiem cūku dzimtas dzīvniekiem, izņemot Sus scrofa domesticus (atļaujas turētājs – Vetagro SpA )  Dokuments attiecas uz EEZ

20.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 253/8
            
         KOMISIJAS ĪSTENOŠANAS REGULA (ES) Nr. 849/2012
   (2012. gada 19. septembris)
   par atļauju lietot citronskābes, sorbīnskābes, timola un vanilīna preparātu kā barības piedevu gaļas cāļiem, dējējvistām, visiem retāk audzētu sugu gaļas putniem un dējējputniem un atšķirtiem cūku dzimtas dzīvniekiem, izņemot Sus scrofa domesticus (atļaujas turētājs – Vetagro SpA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju citronskābes, sorbīnskābes, timola un vanilīna preparātam. Pieteikumam bija pievienotas Regulas (EK) Nr. 1831/2003 7. panta 3. punktā paredzētās ziņas un dokumenti.
            
         
               (3)
            
            
               Pieteikums attiecas uz atļauju lietot citronskābes, sorbīnskābes, timola un vanilīna preparātu kā barības piedevu gaļas cāļiem, dējējvistām, visiem retāk audzētu sugu gaļas putniem un dējējputniem un visām retāk audzētām (atšķirtu) cūku sugām un paredz to klasificēt piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (ES) Nr. 1117/2010 (2) citronskābes, sorbīnskābes, timola un vanilīna preparātu desmit gadus atļāva lietot kā barības piedevu atšķirtiem sivēniem.
            
         
               (5)
            
            
               Eiropas Pārtikas nekaitīguma iestāde (“Iestāde”) 2012. gada 25. maija atzinumā (3) secināja, ka pielikumā norādītajam citronskābes, sorbīnskābes, timola un vanilīna preparātam ierosinātajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka šī piedeva var uzlabot mērķsugu rādītājus. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 317, 3.12.2010., 3. lpp.
   
      (3)  EFSA Journal (2012); 10(5):2670.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)
                  
               
            
                  4d 3
               
               
                  
                     Vetagro SpA
                  
               
               
                  Citronskābes, sorbīnskābes, timola un vanilīna preparāts
               
               
                  
                               
                           
                           
                              
                                 Piedevas sastāvs
                              
                              Citronskābi, sorbīnskābi, timolu un vanilīnu saturošu aizsargātu mikrolodīšu preparāts, kurā ir vismaz:
                              
                                           
                                       
                                       
                                          citronskābe: 25 g/100 g
                                       
                                    
                                           
                                       
                                       
                                          sorbīnskābe: 16,7 g/100 g
                                       
                                    
                                           
                                       
                                       
                                          timols: 1,7 g/100 g
                                       
                                    
                                           
                                       
                                       
                                          vanilīns: 1 g/100 g
                                       
                                    
                        
                               
                           
                           
                              
                                 Aktīvo vielu raksturojums
                              
                              
                                           
                                       
                                       
                                          Citronskābe C6H8O7 (tīrība ≥ 99,5 %),
                                          2-hidroksi-1,2,3-propāntrikarboksilskābe, CAS numurs 77-92-9, bezūdens,
                                       
                                    
                                           
                                       
                                       
                                          sorbīnskābe C6H8O2 (tīrība ≥ 99,5 %)
                                          2,4-heksadiēnskābe, CAS numurs 110-44-1,
                                       
                                    
                                           
                                       
                                       
                                          timols (tīrība ≥ 98 %),
                                          5-metil-2-(1-metiletil)fenols, CAS numurs 89-83-8,
                                       
                                    
                                           
                                       
                                       
                                          vanilīns (tīrība ≥ 99,5 %),
                                          4-hidroksi-3-metoksibenzaldehīds, CAS numurs 121-33-5.
                                       
                                    
                        
                               
                           
                           
                              
                                 Analīzes metodes
                                  (1)
                              
                              Sorbīnskābes un timola noteikšana barībā: apgrieztās fāzes augstas izšķirtspējas šķidruma hromatogrāfijas metode, kurā izmanto ultravioletostaru/diožu matricas detektoru (RP-HPLC-UV/DAD). Citronskābes noteikšana piedevā un premiksos: (RP-HPLC-UV/DAD). Citronskābes noteikšana barībā: citronskābes satura enzimātiskā noteikšana – NADH (nikotīnamīda adenīndinukleotīda reducētās formas) spektrometrijas metode.
                           
                        
               
                  Gaļas cāļi un dējējvistas
                  Retāk audzētu sugu gaļas putni un dējējputni
               
               
                  —
               
               
                  200
               
               
                  —
               
               
                  Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
               
               
                  2022. gada 10. oktobris
               
            
                  Atšķirti cūku dzimtas dzīvnieki,
                  izņemot Sus scrofa domesticus.
               
               
                  1 000
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.